
Uznesenie Mestský súd Bratislava II, vo veci prípustnosti prevzatia a držania v zdravotníckom zariadení: A. B., narodený XX.XX.XXXX, trvale bytom C. XX. XXXXXXX XXXX/4, 811 07 Bratislava – Staré Mesto, v zdravotníckom zariadení: Univerzitná nemocnica Bratislava, Pažítková 4, Bratislava, pracovisko: Nemocnica Staré Mesto, Mickiewiczova 13, 813 69 Bratislava, takto rozhodol: I. Súd konanie z a s t a v u j e . II. Žiaden z účastníkov n e m á nárok na náhradu trov konania. odôvodnenie: 1. Uznesením Mestského súdu Bratislava II zo dňa 04.02.2026, č.k 37Pu/5/2026-6 začal súd vo veci konanie o prípustnosti prevzatia a držania v zdravotníckom zariadení z úradnej povinnosti, po zistení, že dňa 03.02.2026 o 21:27 hod. bol na Psychiatrickej klinike Univerzitnej nemocnice Bratislava, Pažítkova 4, 821 01 Bratislava, pracovisko: Nemocnica Staré Mesto, Mickiewiczova 13, 813 69 Bratislava hospitalizovaný A. B., nar. XX.XX.XXXX, bez jeho informovaného súhlasu. 2. Následne Uznesením Mestského súdu Bratislava II zo dňa 05.02.2026, č.k 37Pu/5/2026-14 súd rozhodol, že prevzatie umiestneného A. B., nar. XX.XX.XXXX, v zdravotníckom zariadení Univerzitnej nemocnici Bratislava, Pažítkova 4, 821 01 Bratislava, pracovisko: Nemocnica Staré Mesto, Mickiewiczova 13, 813 69 Bratislava, ku ktorému došlo dňa 03.02.2026 o 21:27 hod., bolo prípustné. 3. Na základe oznámenia Univerzitnej nemocnie Bratislava, Pažítkova 4, 821 01 Bratislava, pracovisko: Nemocnica Staré Mesto, Mickiewiczova 13, 813 69 Bratislava zo dňa 03.03.2026 súd zistil, že umiestnený A. B., nar. XX.XX.XXXX bol dňa 13.02.2026 prepustený do ambulantnej starostlivosti a tak zanikol dôvod pre pokračovanie v hospitalizácii bez súhlasu pacienta. 4. Podľa § 2 ods. 1 Civilného mimosporového poriadku (ďalej aj ako „CMP“), na konania podľa tohto zákona sa použijú ustanovenia Civilného sporového poriadku, ak tento zákon neustanovuje inak. 5. Podľa § 23 ods. 3 zákona č. 161/2015 CMP, ak sa konanie začalo bez návrhu, súd konanie zastaví, ak odpadli dôvody, pre ktoré bolo začaté. 6. Podľa § 264 CMP zdravotnícke zariadenie je vždy oprávnené umiestneného prepustiť, a to aj keď súd rozhodol, že prevzatie do zdravotníckeho zariadenie bolo prípustné. 7. Podľa § 161 ods. 1 Z.z. Civilného sporového poriadku v znení neskorších predpisov (ďalej aj ako „CSP“), ak tento zákon neustanovuje inak, súd kedykoľvek počas konania prihliada na to, či sú splnené podmienky, za ktorých môže konať a rozhodnúť (ďalej len "procesné podmienky").
8. Podľa § 161 ods. 2 CSP, ak ide o nedostatok procesnej podmienky, ktorý nemožno odstrániť, súd konanie zastaví. 9. S poukazom na skutočnosť, že A. B., nar. XX.XX.XXXX bol dňa 13.02.2026 prepustený do ambulantnej starostlivosti, súd v súlade s citovanými zákonnými ustanoveniami konanie vo veci zastavil, keďže nie sú splnené podmienky na pokračovanie v konaní. 10. O náhrade trov konania súd rozhodol podľa § 52 Civilného mimosporového poriadku, podľa ktorého žiaden z účastníkov nemá nárok na náhradu trov konania, ak tento zákon neustanovuje inak. Poučenie: Proti tomuto uzneseniu je na podklade § 355 ods. 2 v spojení s § 357 písm. a) Civilného sporového poriadku prípustné odvolanie, ktoré je možné podať v lehote 15 dní od jeho doručenia na Krajský súd v Trnave prostredníctvom tunajšieho súdu, písomne a v troch vyhotoveniach.

